Stormen Johanna

Stormen Johanna var et ekstremvær som spesielt rammet Storbritannia, Irland og Frankrike hardt den 10. mars 2008, og som førte til to drepte.Nettavisen: Stormen raser videre i Storbritannia , 10. mars 2008 Ekstremværet kom i form av storm, svært sterke vindkast og høye bølger i store områder.

Forløp
Kystvakten i Swansea meldte morgenen 10. mars at de ventet vinden skulle komme opp i styrke 10 eller 11, på en skala fra en til 12. Den kraftigste vindstyrken som ble meldt var på over 150 km/t. Dette ble målt på øya Isle of Wight, rett sør for Southampton i Den engelske kanal. Enkelte steder på fastlandet ble det målt vindkast opp i 130 km/t.Dagbladet: Full storm over Storbritannia, 10. mars 2008 Den hardeste vinden kom i Frankrike kom i Landes-distriktet i  Bordeaux der vinden styrken nådde 150 km/t.Yr: Kraftige stormer over Europa, 10. mars 2008

Skader og konsekvenser
En 26 år gammel franskmann druknet da seilbåten hans kantret ved Bretagne-kysten i Frankrike.VG: Uværet fortsetter i Storbritannia og Frankrike, 10. mars 2008

I Storbritannia ble 12 000 hus strømløseAftenposten: Åtte døde i storm i USA, presentert 10. mars 2008, mens 300 000 franske hus mistet strømmen. Det ble sendt ut flomvarsel på 41 steder i England og Wales. Flere veier ble stengt, og rundt 100 flyavganger fra flyplassene Heathrow og Gatwick ble kansellerte på grunn av stormen. På flere togstrekninger er det innført redusert fart, og fergetrafikken mellom fergetrafikken mellom Frankrike, England og Kanaløyene Jersey og Guernsey ble stoppet. I Newport i Wales måtte nærmere 170 mennesker evakueres fra en campingplass natten mellom 9. og 10. mars.VG: «Johanna» skaper kaos i Storbritannia, 10. mars 2008

Den britiske kystvakten måtte sende redningsbåter for å assistere en svensk oljetanker som fikk problemer i Den engelske kanal, mens stormen førte til at et nederlandskregistrert tankskip Artemis gikk på land ved Les Sables d'Olonne i Bretagne. Et tredje fartøy sank på nordkysten av Storbritannia, men mannskapet ble berget av andre fiskebåter.

Se også
 Stormen Emma
 Liste over ekstremvær i Norge

Referanser

Eksterne lenker
  BBC News: Your pictures of the UK storms

Johanna
Kategori:Hendelser i 2008